2015. gada 2. jūnijā Noteikumi Nr. 270

Rīgā (prot. Nr. 27  25. §)

**Grozījumi Ministru kabineta 2014. gada 2. decembra** **noteikumos Nr. 748 "Noteikumi par lēmumu pieņemšanu darījumiem ar lauksaimniecības zemi"**

Izdoti saskaņā ar likuma

"[Par zemes privatizāciju lauku apvidos](http://likumi.lv/ta/id/74241-par-zemes-privatizaciju-lauku-apvidos)"
[30.1 panta](http://likumi.lv/ta/id/74241-par-zemes-privatizaciju-lauku-apvidos#p30.1) ceturtās daļas

1., 2., 3., 4., 5., 7. un 8. punktu un

38. panta trešo daļu

Izdarīt Ministru kabineta 2014. gada 2. decembra noteikumos Nr. 748 "Noteikumi par lēmumu pieņemšanu darījumiem ar lauksaimniecības zemi" (Latvijas Vēstnesis, 2014, 256. nr.) šādus grozījumus:

1. Izteikt noteikumu nosaukumu šādā redakcijā:

"**Noteikumi par darījumiem ar lauksaimniecības zemi**".

2. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "[Par zemes privatizāciju lauku apvidos](http://likumi.lv/ta/id/74241-par-zemes-privatizaciju-lauku-apvidos)" [30.1panta](http://likumi.lv/ta/id/74241-par-zemes-privatizaciju-lauku-apvidos#p30.1) ceturtās daļas 1., 2., 3., 4., 5., 7. un 8. punktu un 38. panta trešo daļu".

3. Papildināt noteikumus ar 1.8. apakšpunktu šādā redakcijā:

# "1.8. kārtību, kādā Latvijas zemes fonda pārvaldītājs veic darījumus ar nekustamo īpašumu, tai skaitā iznomā, pērk, pārdod un maina lauksaimniecības zemi."

4. Papildināt noteikumus ar VIII1 nodaļu šādā redakcijā:

"**VIII1. Kārtība, kādā Latvijas zemes fonda pārvaldītājs veic darījumus**

**ar nekustamo īpašumu**

# 33.1 Latvijas zemes fonda pārvaldītājs darījumus ar nekustamo īpašumu veic:

# 33.11. saskaņā ar Civillikumu, likumu "Par zemes privatizāciju lauku apvidos" un citiem normatīvajiem aktiem, kas regulē darījumus ar nekustamo īpašumu;

# 33.12. izvērtējot darījumu lietderību un efektivitāti, kā arī ņemot vērā likuma "Par zemes privatizāciju lauku apvidos" 37. pantā noteikto Latvijas zemes fonda mērķi un pēc iespējas to līdzsvarojot ar ekonomisko izdevīgumu.

33.2 Ja Latvijas zemes fonda pārvaldītājam šo noteikumu 1.8. apakšpunktā minēto darījumu nodrošināšanai tiek piešķirts valsts aizdevums saskaņā ar normatīvajiem aktiem par valsts aizdevumu izsniegšanas un apkalpošanas kārtību, noteikto aizdevuma riska procentu likmi nepiemēro.

33.3 Latvijas zemes fonda pārvaldītājs informāciju par atsavināmo un iznomājamo lauksaimniecības zemi publicē Latvijas zemes fonda pārvaldītāja tīmekļa vietnē, norādot darījuma objekta adresi, kadastra numuru, platību un apgrūtinājumus.

33.4 Latvijas zemes fonda pārvaldītājs, slēdzot ar lauksaimniecības zemi saistītos darījumus, darījumu aktā iekļauj norādi, ka attiecīgo darījumu veic Latvijas zemes fonda pārvaldītājs, lai to nošķirtu no akciju sabiedrības "Attīstības finanšu institūcija Altum" atbilstoši pamatdarbības jomai veicamajiem darījumiem.

# 33.5 Latvijas zemes fonda pārvaldītājs līdz kārtējā ceturkšņa pirmā mēneša 25. datumam iesniedz Zemkopības ministrijā pārskatu par darījumiem ar nekustamo īpašumu (3. pielikums), norādot iepriekšējā ceturksnī notikušo lauksaimniecības zemes pirkšanas, pārdošanas, maiņas un nomas darījumu skaitu un lauksaimniecības zemes platību.

# 33.6 Zemkopības ministrija šo noteikumu 33.5punktā minēto pārskatu reizi ceturksnī publicē Zemkopības ministrijas tīmekļa vietnē www.zm.gov.lv."

5. Papildināt noteikumus ar 3. pielikumu šādā redakcijā:

"3. pielikums

Ministru kabineta

2014. gada 2. decembra

noteikumiem Nr. 748

# Latvijas zemes fonda pārskats

# par darījumiem ar nekustamo īpašumu

|  |  |
| --- | --- |
| . gads | . ceturksnis |
| Nr.p. k. | Darījumi ar nekustamo īpašumu | Plānošanas reģions | Darījumu skaits | Lauksaimniecības zemes platība, ha |
| 1. | Iegūts īpašumā | Kurzemes |  |  |
| Latgales |  |  |
| Rīgas |  |  |
| Vidzemes |  |  |
| Zemgales |  |  |
| Kopā |  |  |
| 2. | Pārdots | Kurzemes |  |  |
| Latgales |  |  |
| Rīgas |  |  |
| Vidzemes |  |  |
| Zemgales |  |  |
| Kopā |  |  |
| 3. | Maiņas darījumi | Kurzemes |  |  |
| Latgales |  |  |
| Rīgas |  |  |
| Vidzemes |  |  |
| Zemgales |  |  |
| Kopā |  |  |
| 4. | Iznomāts | Kurzemes |  |  |
| Latgales |  |  |
| Rīgas |  |  |
| Vidzemes |  |  |
| Zemgales |  |  |
| Kopā |  |  |
| Pavisam kopā |  |

|  |  |  |  |  |
| --- | --- | --- | --- | --- |
|  |  |  |  |  |

(datums)1 (amats, vārds, uzvārds) (paraksts)1

Z.v.1

Piezīme. 1 Dokumenta rekvizītus "datums", "paraksts" un "Z.v." neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu."

Ministru prezidente Laimdota Straujuma

Zemkopības ministrs Jānis Dūklavs